Olenyok (kuksa)

Olenyok ( rossiavon Колыма is yakutaton Өлөөн ) tir bost valentrone Sibiria, koe Saxa Sokasane ke Rossia.

Abrotcafa gu 2292 km-,  dem bostxo vas 219 000 km² is celack vas 1 210 m³/v-. Va Laptev Bira ke Arktika Welfa konir.

 Tawavopa 
Klita ke bost koe azekexaxopo ke Istefa Sibiria, arte mon 200 km- lente Ekonda monaxo tigir. Inaf salt taneon ronon az lentronon vanmiae meftaxo nir . Vatiteon va azeka ke lentefa Sibiria konir aze va Laptev Bira tere artnir, arte 220 km- talte dalaf salt ke Lena bost. Inafa riska tir vas 475 km², poke Buolkalax monaxo. 

Olenyok tir kabaykirapaf bost is rototan mal Suxana keno 965 km-. Kene bost, Olenyok widavama azu Suxana azu Taymilir azu Sklad azu Ust-Olenyok azu Buolkalax tigid.

 Lavopa 
Vertuma ke Olenyok bost tir azekafa noldakorafa. Aksateaf celack gitir vas vugon 7 160 m³/v- bak teveaksat ik 2 m³/v- bak balemeaksat.

 Kovoa 

 Izva 
Bak 1633 Ivan Rebrov va Olenyok mal riska ke Lena bost artlapir, aze va folkma vegeduyur. Diretandon, Fedot Alekseyev dere artlapir, voxe gan patectolik zo aloyar.

Vasili Prontcictcev vestasik is Maria Prontcictceva kurenik bak lerdeaksat ke 1736 kene krimta mulufted radimida va ki al zovdayad. Poke artexo ke Olenyok bost di zo kotawayad.

 Dere rupel 

Olenyok (kuksa)
Olenyok (kuksa)